Velika džamija u Bursi

Velika džamija u Bursi (tur.: Bursa Ulu Camii) jeste džamija u velikom turskom gradu Bursi. Građena je u periodu od 1396. do 1399. godine, a na osnovu obećanja četvrtog osmanlijskog sultana Bajazida I, nakon pobjede nad krstašima u bitci kod Nikopolja 1396. godine. Sa 20 kupola i dva minareta, Velika džamija u Bursi je najveća džamija u ovom gradu. Džamija je poznata po mnogim kaligrafskim natpisima koji se uglavnom nalaze na zidovima i stubovima i upravo je prema toj specifičnosti jedna od najpoznatijih džamija. Džamija Džamiju je projektovao arhitekt Ali Neccar. Izgrađena je u ranoosmanlijskom stilu, sa mnogo elemenata seldžučke arhitekture. Džamija je pravougaone osnove, sa dvadeset kupola raspoređenih u četiri reda od po pet njih i dva minareta. Unutar džamije se nalazi i šadrvan gdje vjernici prije obavljanja namaza mogu uzeti abdest. Kupola iznad fontane je svjetlarnik koja omogućava prodor dnevne svjetlosti u unutrašnjost džamije što je vrlo važno za objekat ove veličine. Galerija Reference Vanjski linkovi Službeni sajt